คำสั่งสำนักงานตรวจคนเข้าเมืองที่๓๒/๒๕๖๐เรื่อง แนวทางปฏิบัติตามประกาศกระทรวงมหาดไทย เรื่องกำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งได้รับการยกเว้นการตรวจลงตราเพื่อรับการรักษาพยาบาลและผู้ติดตามอยู่ในราชอาณาจักรเป็นการชั่วคราวไม่เกินเก้าสิบวัน(ฉบับที่ ๒)[๑] ตามที่ได้มีกฎกระทรวงกำหนดหลักเกณฑ์ วิธีการและเงื่อนไขในการตรวจการยกเว้นและการเปลี่ยนประเภทการตรวจลงตรา (ฉบับที่ ๔) พ.ศ. ๒๕๕๕ และประกาศกระทรวงมหาดไทยเรื่อง กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลและผู้ติดตามได้รับยกเว้นการตรวจลงตราและให้อยู่ในราชอาณาจักรได้ไม่เกินเก้าสิบวัน (ฉบับที่ ๒) ลงวันที่ ๘ กุมภาพันธ์พ.ศ. ๒๕๖๐ นั้นอาศัยอำนาจตามมาตรา ๑๔ แห่งพระราชบัญญัติตำรวจแห่งชาติ พ.ศ. ๒๕๔๗ และระเบียบ ก.ต.ช.ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตำรวจแห่งชาติพ.ศ. ๒๕๕๑ ลงวันที่ ๒๙ สิงหาคม พ.ศ. ๒๕๕๑ แก้ไขเพิ่มเติม (ฉบับที่ ๒) พ.ศ. ๒๕๕๕ ลงวันที่ ๑๖ มกราคม พ.ศ. ๒๕๕๕ ประกอบมาตรา๑๒ (๑) แห่งพระราชบัญญัติคนเข้าเมือง พ.ศ. ๒๕๒๒ และข้อ ๑๓ (๖)ของกฎกระทรวงกำหนดหลักเกณฑ์ วิธีการ และเงื่อนไขในการตรวจการยกเว้นและการเปลี่ยนประเภทการตรวจลงตรา พ.ศ. ๒๕๔๕ แก้ไขเพิ่มเติม (ฉบับที่ ๔)พ.ศ. ๒๕๕๕ จึงกำหนดแนวทางปฏิบัติตามประกาศกระทรวงมหาดไทย เรื่อง กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งได้รับการยกเว้นการตรวจลงตราเพื่อรับการรักษาพยาบาลและผู้ติดตามอยู่ในราชอาณาจักรเป็นการชั่วคราวได้ไม่เกินเก้าสิบวัน (ฉบับที่ ๒) ดังต่อไปนี้ข้อ ๑ผู้ถือหนังสือเดินทางหรือเอกสารใช้แทนหนังสือเดินทางซึ่งได้รับการยกเว้นการตรวจลงตราเพื่อรับการรักษาพยาบาลและผู้ติดตามตามคำสั่งนี้ ได้แก่ คนชาติของประเทศดังต่อไปนี้๑.๑ ราชอาณาจักรกัมพูชา (Kingdom of Cambodia)๑.๒ สาธารณรัฐประชาธิปไตยประชาชนลาว (Lao Peoples Democratic Republic)๑.๓ สาธารณรัฐแห่งสหภาพเมียนมา (Republic of the Union of Myanmar)๑.๔ สาธารณรัฐสังคมนิยมเวียดนาม (Socialist Republic of Viet Nam)๑.๕ สาธารณรัฐประชาชนจีน (Peoples Republic of China)สำหรับผู้ติดตามให้มีจำนวนไม่เกิน ๓ คน ได้แก่บิดา มารดา คู่สมรส บุตร บุตรบุญธรรม หรือผู้ดูแลผู้เข้ารับการรักษาพยาบาลข้อ ๒ คนต่างด้าวตามข้อ๑ ต้องมีเอกสารประกอบการพิจารณาในการตรวจอนุญาตเพิ่มเติมดังนี้๒.๑ กรณีผู้เข้ารับการรักษาพยาบาลเอกสารเกี่ยวกับการรักษาพยาบาลที่ออกโดยสถานพยาบาลในประเทศไทยตามประกาศรายชื่อที่กระทรวงสาธารณสุขกำหนด ที่ได้รับการตรวจสอบโดยกระทรวงสาธารณสุขหรือออกโดยกระทรวงสาธารณสุข ได้แก่๒.๑.๑ เอกสารนัดหมายการเข้ารับการรักษาพยาบาล๒.๑.๒ เอกสารการรับรองการรักษาพยาบาลของแพทย์๒.๑.๓ เอกสารยืนยันการเข้ารับการรักษาพยาบาล๒.๑.๔ เอกสารทางการแพทย์ประเภทอื่น๒.๒ กรณีผู้ติดตาม๒.๒.๑ กรณีเป็นบิดา มารดา คู่สมรส บุตร บุตรบุญธรรมต้องมีเอกสารแสดงความสัมพันธ์ในครอบครัว เช่น(๑) สำเนาทะเบียนบ้าน(๒) สำเนาบัตรประจาตัวประชาชน(๓) สำเนาทะเบียนสมรส(๔) สำเนาสูติบัตร(๕) สำเนาใบรับรองบุตร(๖)หนังสือรับรองความสัมพันธ์จากผู้รับการรักษาพยาบาลในกรณีที่ไม่ได้จดทะเบียนสมรส๒.๒.๒ กรณีเป็นผู้ดูแลผู้เข้ารับการรักษาพยาบาล ซึ่งมิใช่บุคคลตาม๒.๒.๑ ต้องมีเอกสารดังนี้(๑) สัญญาว่าจ้าง หรือ(๒) หนังสือรับรองจากผู้เข้ารับการรักษาพยาบาล๒.๒.๓เอกสารแสดงรายชื่อผู้ดูแลผู้ป่วยซึ่งผู้รับการรักษาพยาบาลลงลายมือชื่อรับรองเอกสารทั้งนี้ เอกสารตามนัยข้อ ๒.๒.๑ - ๒.๒.๓รับรองโดยสถานทูตหรือหน่วยงานราชการของประเทศตามข้อ ๑(ตามแบบฟอร์มเอกสารหนังสือรับรองความเป็นญาติ และผู้ติดตามของผู้รับการรักษาพยาบาล- Affidavit of Support) โดยแปลเป็นภาษาไทยหรือภาษาอังกฤษข้อ ๓กระทรวงสาธารณสุขจะมีหนังสือแจ้งข้อมูลรายละเอียดของผู้รับการรักษาพยาบาลและผู้ติดตามให้สำนักงานตรวจคนเข้าเมืองทราบล่วงหน้าอย่างน้อย๗ วันข้อ ๔การตรวจอนุญาตให้เข้ามาในราชอาณาจักร๔.๑ กรณีเอกสารตามข้อ ๒ ถูกต้องครบถ้วน๔.๑.๑ ตรวจสอบข้อมูลบุคคลต่างด้าวมีลักษณะต้องห้ามมิให้เข้ามาในราชอาณาจักรในระบบบัญชีเฝ้าดู๔.๑.๒ ตรวจสอบเอกสารการเข้าเมืองและเอกสารตามข้อ ๒แล้วดำเนินการตามกฎหมาย ระเบียบและคำสั่งที่เกี่ยวข้องสำหรับวิธีการและขั้นตอนการตรวจผู้โดยสารขาเข้าเช่นเดียวกับผู้โดยสารขาเข้าทั่วไป๔.๑.๓ ประทับตราอนุญาตให้อยู่ในราชอาณาจักรมีกำหนดระยะเวลา ไม่เกิน๙๐ วัน นับแต่วันที่เดินทางเข้ามาในราชอาณาจักร๔.๒ กรณีเอกสารตามข้อ ๒ ไม่ถูกต้องหรือไม่ครบถ้วน๔.๒.๑ ถ้าเป็นคนชาติของสาธารณรัฐประชาธิปไตยประชาชนลาวหรือสาธารณรัฐสังคมนิยมเวียดนามและคนต่างด้าวไม่ประสงค์จะเดินทางกลับออกไปนอกราชอาณาจักร ให้ดำเนินการดังนี้(๑)ตรวจสอบข้อมูลบุคคลต่างด้าวมีลักษณะต้องห้ามมิให้เข้ามาในราชอาณาจักรในระบบบัญชีเฝ้าดู(๒) ตรวจสอบเอกสารการเข้าเมืองแล้วดำเนินการตามกฎหมาย ระเบียบและคำสั่งที่เกี่ยวข้องสำหรับวิธีการและขั้นตอนการตรวจผู้โดยสารขาเข้าเช่นเดียวกับผู้โดยสารขาเข้าทั่วไป(๓)ให้ประทับตราอนุญาตให้อยู่ในราชอาณาจักรไม่เกิน ๓๐ วัน (ผผ. ๓๐)๔.๒.๒ ถ้าเป็นคนชาติของราชอาณาจักรกัมพูชาและคนต่างด้าวไม่ประสงค์จะเดินทางกลับออกไปนอกราชอาณาจักร ให้ดำเนินการดังนี้(๑) ตรวจสอบข้อมูลบุคคลต่างด้าวมีลักษณะต้องห้ามมิให้เข้ามาในราชอาณาจักรในระบบบัญชีเฝ้าดู(๒) ตรวจสอบเอกสารการเข้าเมืองแล้วดำเนินการตามกฎหมาย ระเบียบและคำสั่งที่เกี่ยวข้องสำหรับวิธีการและขั้นตอนการตรวจผู้โดยสารขาเข้าเช่นเดียวกับผู้โดยสารขาเข้าทั่วไป(๓)ให้ประทับตราอนุญาตให้อยู่ในราชอาณาจักรไม่เกิน ๑๔ วัน (ผผ. ๑๔)๔.๒.๓ ถ้าเป็นคนชาติของสาธารณรัฐแห่งสหภาพเมียนมาที่เดินทางเข้ามาทางช่องทางอนุญาตของด่านตรวจคนเข้าเมืองทางอากาศและคนต่างด้าวไม่ประสงค์จะเดินทางกลับออกไปนอกราชอาณาจักร ให้ดำเนินการดังนี้(๑)ตรวจสอบข้อมูลบุคคลต่างด้าวมีลักษณะต้องห้ามมิให้เข้ามาในราชอาณาจักรในระบบบัญชีเฝ้าดู(๒) ตรวจสอบเอกสารการเข้าเมืองแล้วดำเนินการตามกฎหมาย ระเบียบและคำสั่งที่เกี่ยวข้องสำหรับวิธีการและขั้นตอนการตรวจผู้โดยสารขาเข้าเช่นเดียวกับผู้โดยสารขาเข้าทั่วไป(๓)ให้ประทับตราอนุญาตให้อยู่ในราชอาณาจักรไม่เกิน ๑๔ วัน (ผผ. ๑๔)๔.๒.๔ ถ้าเป็นคนชาติของราชอาณาจักรสาธารณรัฐประชาชนจีนและคนต่างด้าวไม่ประสงค์จะเดินทางกลับออกไปนอกราชอาณาจักรแจ้งให้คนต่างด้าวดำเนินกระบวนการเข้าราชอาณาจักรโดยการตรวจลงตรา ณช่องทางอนุญาตของด่านตรวจคนเข้าเมือง (VISA ON ARRIVAL)๔.๓ กรณีฉุกเฉินซึ่งกระทรวงสาธารณสุขมิได้มีหนังสือแจ้งข้อมูลรายละเอียดของผู้รับการรักษาพยาบาลและผู้ติดตามให้สำนักงานตรวจคนเข้าเมืองทราบล่วงหน้าตามข้อ๓ และคนต่างด้าวไม่มีเอกสารตามข้อ ๒ ให้ดำเนินการดังนี้๔.๓.๑ กรณีผู้รับการรักษาพยาบาล(๑) ตรวจสอบข้อมูลบุคคลต่างด้าวมีลักษณะต้องห้ามมิให้เข้ามาในราชอาณาจักรในระบบบัญชีเฝ้าดู(๒) ตรวจสอบเอกสารการเข้าเมือง แล้วดำเนินการตามกฎหมาย ระเบียบและคำสั่งที่เกี่ยวข้องสำหรับวิธีการและขั้นตอนการตรวจผู้โดยสารขาเข้าเช่นเดียวกับผู้โดยสารขาเข้าทั่วไป(๓) ประทับอนุญาตให้อยู่ในราชอาณาจักรมีกำหนดระยะเวลา ไม่เกิน ๙๐ วันนับแต่วันที่เดินทางเข้ามาในราชอาณาจักรทั้งนี้ ให้ประสานกระทรวงสาธารณสุขเพื่อตรวจสอบเอกสาร ตามข้อ ๒ ในภายหลังด้วย๔.๓.๒ กรณีผู้ติดตามให้ดำเนินการเช่นเดียวกับข้อ ๔.๒ แล้วแต่กรณีข้อ ๕ การรายงานให้ทุกหน่วยรายงานการตรวจอนุญาตบุคคลดังกล่าว ผ่านศูนย์เทคโนโลยีสารสนเทศตรวจคนเข้าเมืองทุกวันที่ ๕ ของเดือนทั้งนี้ ตั้งแต่วันที่ ๒๒ มีนาคม พ.ศ. ๒๕๖๐ เป็นต้นไปสั่ง ณ วันที่ ๑๖ มีนาคม พ.ศ. ๒๕๖๐พลตำรวจโท ณัฐธรเพราะสุนทรผู้บัญชาการสำนักงานตรวจคนเข้าเมืองพิมพ์มาดา/อัญชลี/จัดทำ๒๐กันยายน ๒๕๖๐นุสรา/ตรวจ๒๓กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๘ ง/หน้า ๕๔/๑๘ กันยายน ๒๕๖๐